Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 322/13/4404	Nové Zámky, 18.7.2014
EEČ : 2-33-102-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 18.6.2014, spisová značka 2 Pv 322/13/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 04.04.2013, v čase medzi 06.30 h a 17.00 h, v katastri obce Dubník, dielec 292-00, z parciel číslo 1103 a 1104, ktoré sú súčasťou lesného pôdneho fondu, odcudzil drevnú hmotu agátu bieleho v objeme 0,40 m3 s úmyslom použiť ich ako palivové drevo pre vlastnú potrebu, naložil  túto  drevnú hmotu do batožinového priestoru osobného motorového vozidla značky Mitsubishi L200, evidenčné číslo NZ-527DP, v obci Strekov bol zastavený a kontrolovaný hliadkou polície, ktorej nevedel predložiť povolenie na výrub a prevoz dreva, následne sa s hliadkou vrátil na miesto výrubu, uvedené drevo vyložil na odbernom mieste holorubu, čím svojim konaním spôsobil podniku XXXXX republiky, š.p. závod XXXXX, Lesná správa Kamenín, škodu vo výške 21,12 €.

Uznesením prokurátora Okresnej prokuratúry XXXXX zo dňa 18.6.2014, spisová značka 2 Pv 322/13/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry XXXXX spisovej značky       2 Pv 322/13/4404 - 5  zo dňa 18.06.2013, bolo podľa § 216 odsek 1 Trestného poriadku podmienečne zastavené trestné stíhanie Szabolcsa Lévárdyho, narodený XXXXX, bytom XXXXX, Slávičia číslo 13, pre prečin krádeže podľa § 212 odsek 2 písmeno d/ Trestného zákona, ktorého sa dopustil tak, že dňa 04.04.2013, v čase medzi 06.30 h a 17.00 h, v katastri obce Dubník, dielec 292-00, z parciel číslo 1103 a 1104, ktoré sú súčasťou lesného pôdneho fondu, odcudzil drevnú hmotu agátu bieleho v objeme 0,40 m3 s úmyslom použiť ich ako palivové drevo pre vlastnú potrebu, naložil  túto  drevnú hmotu do batožinového priestoru osobného motorového vozidla značky Mitsubishi L200, evidenčné číslo NZ-527DP, v obci Strekov bol zastavený a kontrolovaný hliadkou polície, ktorej nevedel predložiť povolenie na výrub a prevoz dreva, následne sa s hliadkou vrátil na miesto výrubu, uvedené drevo vyložil na odbernom mieste holorubu, čím svojim konaním spôsobil podniku XXXXX republiky, š.p. závod XXXXX, Lesná správa Kamenín, škodu vo výške 21,12 €.

         Podľa § 216 odsek 2 Trestného poriadku bola obvinenému Szabolcsovi Lévárdymu  určená skúšobná doba na jeden rok.  Skúšobná doba začala plynúť dňom 29.06.2013, kedy uznesenie o podmienečnom zastavení trestného stíhania nadobudlo právoplatnosť a uplynula dňom  29.06.2014.

Podľa § 217 Trestného poriadku: 

1/ Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčí, inak rozhodne, a to aj počas skúšobnej doby, že sa v trestnom stíhaní vydá uznesenie.
	
2/ Ak do dvoch rokov od uplynutia  skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil.

3/  Uznesenie podľa odseku 1 sa doručuje obvinenému a poškodenému, obvinený a poškodený môžu proti nemu podať sťažnosť, ktorá má odkladný účinok. 

4/ Právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e/. 

	Zistila  som, že obvinený  v  skúšobnej dobe viedol riadny život, (správa o povesti z miesta trvalého bydliska, výpis z evidencie priestupkov a odpis registra trestov), z ktorého dôvodu som podľa § 217 odsek 1 Trestného poriadku rozhodla, že sa osvedčil.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Gabriela Sopkuliaková
prokurátorka